Civitas Vaticana

(Italiane Città del Vaticano), rite ,Attestatio nominis: Motu proprio Quo civium iura (Romae: 1987).  est minima Europae orbisque terrarum civitas sui iuris (sed, nonnullorum opinione, potius quasi civitas libera"Civitas Vaticana, muro cinctus Romae angulus, plerumque respublica sui iuris habitus" ("the Vatican—a walled corner of Rome commonly recognized as a sovereign nation")—Lisa Miller, in Newsweek, 17 Maii 2010, p. 6.) et Ecclesiae Catholicae sedes, intra moenia urbis Romae (et ita inclave ab Italia circumdatum), scilicet in  ad dexteram fluminis Tiberis ripam sita.

Dux civitatis est Leo XIV, episcopus Romanus et Pontifex Maximus Sanctae Romanae Ecclesiae, qui ex die 8 Maii 2025 regnat. 

Forum Sancto Petro dicatum est Civitatis Vaticanae cor, e quo Basilica Sancti Petri magna cum cupula exsurgit. Inscriptiones Basilicae Sancti Petri:
IN HONOREM PRINCIPIS APOST[olorum] PAVLVS V BVRGHESIVS ROMANVS PONT[ifex] MAX[imus] AN[no] MDCXII PONT[ificatus] VII
TV ES PETRVS ET SVPER HANC PETRAM AEDIFICABO ECCLESIAM MEAM ET TIBI DABO CLAVES REGNI CAELORVM

Lingua plerumque in Civitate Vaticana adhibita est lingua Italiana; praeterea, lingua Latina est publica Catholicae religionis lingua.

 Horti 
In terra Civitatis Vaticanae sunt horti Vaticani (Italiane Giardini Vaticani), qui plus quam dimidium reipublicae occupant. Hi horti, per aeva renascentiae et baroci conditi, fontibus sculpturisque exornati sunt.

Horti circa viginti tria hectaria complent, plurimum collis Vaticani. Altissimus locus est 60 metra supra aequor maris. Moenia lapidea regionem ad septentrionem, meridiem, et occidentem finiunt. 

Horti aevo mediaevali constituti sunt, pomariis vineisque ad septentriones palatii apostolici patentibus.. Anno 1279 Nicolaus papa III (Giovanni Gaetano Orsini, r. 1277–1280) domicilium a palatio Laterano ad Vaticanum iterum transtulit et hanc regionem moenibus inclusit.. Conseruit pomarium, pratellum, et viridarium (hortum).

 Historia 
Historia montis Vaticani iam a primaevis temporibus est nota. Diebus primis haec urbis Romae pars ab Etruscis est habitata; sed, a Romanis capta, non erat pars urbis, quae in altera ripa Tiberis crevit. Mortui a Romanis ibi sepeliebantur et a Nerone circus instructus est. Ita intravit mons Vaticanus in historiam orbis terrarum. Circa annum 65 Sanctus Petrus, apostolus Iesu Christi iam diu episcopus Romanus, secundum memoriam a maioribus posteris traditam, ductus est a Nerone in circum et ibi crucifixus, capite ad terram verso. (Imperator voluit Christianos de incendio, quod urbem combusserat, accusare). Verisimiliter ea nocte corpus apostoli, a discipulis susceptum, sepultum in eodem monte, ubi postea parvum monumentum ei aedificatum est.

Roma a Constantino I capta et religione Christiana a persecutionibus liberata imperator aedes dare in testimonium Christi devotionis voluit. Ita anno 324 basilicam ex devotione erga Sanctum Petrum super sepulcrum apostoli exstruxit, quae exstabat sicut magnum opus ingenii Romani. Peregrini, qui iam a primis Christianae religionis temporibus sepulcrum apostoli visitaverant, nunc coetum magnum formaverunt et notus factus est mons Vaticanus per orbem terrarum. Mons tamen non erat domicilium paparum, nec Basilica Sancti Petri eorum erat sedes cathedralis. Cathedra paparum erat et adhuc est archibasilica Sanctissimi Salvatoris ab eodem Constantino effecta.

Imperio Constantinopolim translato et iam labente, Italia ordine carebat et paulatim papae dominium etiam temporale adsumpsit. Anno 756 Pippinus rex Merovingius nonnullam dedit terram Italicam in manus summorum pontificum, qui eam tenebant plus quam mille annos.

Tempore confusionis ea donatio stabilitatem dedit iis regionibus et libertatem dedit Sanctae Romanae Ecclesiae; secundum nonnullos, tamen, temporale curae Civitatis Ecclesiae onus spirituale Romanorum pontificum ministerium oppressit.

Apta coincidentia residentiae successoris apostoli cum apostoli loco requiei non est facta usque ad diem 20 Septembris 1870, cum, Roma a Victorio Emmanuele II rege Italiae capta, Pius papa IX refugium in Vaticano caperet. Aliquot annos papae et reges Italiae se invicem non agnoverunt; die tandem 11 Februarii 1929 subsignata sunt pacta Lateranensia inter Civitatem Vaticanam et Regnum Italicum et hoc modo Civitas Vaticana suos fines hodiernos adsumpsit. Ergo Civitas Vaticana libertatem paparum a civitatibus saecularibus permittit et libertatem a saecularibus curis dat.

 Cultura 

Civitas Vaticana permulta celeberrimorum orbis terrarum artificiorum habet. Basilica Sancti Petri, cuius architecti fuerunt Bramante, Michelangelus, Iacobus della Porta, Madernus, et Bernini, est unum ex inclutissimis operibus architecturae renascentiae. Sacellum Sixtinum laudatur ob picturas murales Perugini, Dominici Ghirlandaii, Alexandri Botticelli, et Extremum Iudicium a Michaele Angelo pictum. Artifices, qui interiores Civitatis Vaticanae partes ornaverunt fuerunt Raphael, Frater Angelicus et alii. In civitate Vaticana etiam novae artis opera sunt, exempli gratia audientiarum aula papae Pauli VI machinatore Petro Ludovico Nervi ducente inter annos 1964 et 1970 aedificata.

Bibliotheca Vaticana et conlectiones museorum Vaticanorum sunt gravissimi momenti et historiae et scientiae et culturae. Anno 1984 Civitas Vaticana ab UNESCO in indicem situum patrimonii mundi inscripta est, solus eorum situum, qui in tota quadam civitate consistit.. Praeterea ea est solus situs, quem UNESCO appellat sedem monumenta continentem in "indicem proprietatis culturalis omnium nationum sub tutelam propriam positae" secundum "conventionem Hagensem ad proprietatem culturalem in casu conflictionis armatae protegendam"  anni 1954.

 Notae 

 Civitas Ecclesiae
 Curia Romana
 Index paparum
 Palatium Apostolicum
 Papa
 Sancta Sedes
 Statio Radiophonica Vaticana 

 Nexus externi 

 [http://www.vaticanstate.va/IT/ Situs interretialis Civitatis Vaticanae proprius
 Pagina Latina Sanctae Sedis 
 Nuntii stationis radiophonicae Vaticanae partitionis Germanicae in linguam Latinam versi

Categoria:Arces
Categoria:Civitates sui iuris
!
Categoria:Ecclesia Catholica
Categoria:Inclavaturae et exclavaturae in Italia
Categoria:Urbes sanctae